ગુજરાતી સમાચાર: મોદી સરકારની બીજી ટર્મમાં કયા શેર્સ તમને કરાવી શકે છે તગડો ફાયદો? | Rally In Sensex Likely To Continue As Modi Wins Second Time - Share Bazaar | I Am Gujarat
Gujarati News Share Market મોદી સરકારની બીજી ટર્મમાં કયા શેર્સ તમને કરાવી શકે છે તગડો ફાયદો?
મોદી સરકારની બીજી ટર્મમાં કયા શેર્સ તમને કરાવી શકે છે તગડો ફાયદો?
Updated: May 24, 2019 15:57 pm IST
વિનોદ નાયર, હેડ, રિસર્ચ, જિયોજિત ફાઇનાન્શિયલ સર્વિસિસ
એક્ઝિટ પોલે સ્પષ્ટ જનાદેશનો બજારને સંકેત આપ્યો હોવાથી ભારતમાં ઉત્સાહનું વાતાવરણ છે. રસપ્રદ બાબત એ છે કે તમામ એક્ઝિટ પોલમાં મજબૂત અને સ્થિર નવી સરકારની રચના માટે સંપૂર્ણ બહુમતી આપવામાં આવી છે. બજારની વ્યાપક ધારણા મુજબ એક્ઝિટ પોલે બજારને મોટી રાહત આપી હતી, કારણ કે બજાર પ્રિ-ઇલેક્શન તેજી ચાલુ રહેવા અંગે અને નવી સરકારની રચના અંગે સાવધ બન્યું હતું.
નિફ્ટીએ નવી ટોચ બનાવી હતી અને આજે ચૂંટણીના રિઝલ્ટને આધારે નક્કી થશે કે બજારની તેજી ચાલુ રહેશે કે નહીં. છેલ્લા એક સપ્તાહમાં ભારતના બજારે વૈશ્વિક બજારો કરતાં પાંચ ટકા ચડિયાતો દેખાવ કર્યો છે.
આ મહિનાના પ્રારંભમાં બજાર કોન્સોલિડેશનના તબક્કામાં આવ્યું હતું, કારણ કે બજારની તેજી ચાલુ રહેશે કે નહીં તે અંગે અનિશ્ચિતતા હતી. વૈશ્વિક બજારમાં નરમાઈ અને ચોથા ક્વાર્ટરના નબળા રિઝલ્ટની પણ બજારને અસર થઈ હતી. FIIએ ગયા સપ્તાહે ઘરેલુ શેરબજારમાં ₹5,057 કરોડના શેરનું વેચાણ કર્યું હતું, જ્યારે ઘરેલુ સંસ્થાકીય રોકાણકારો અથવા ડીઆઇઆઇએ ₹5,129 કરોડના શેર ખરીદ્યા હતા. માસિક ધોરણે એફઆઇઆઇએ ₹5,001 કરોડના શેરો વેચ્યા હતા અને આઠ મે 2018 સુધી વેચવાલ રહ્યા હતા. વૈશ્વિક બજારો અને ઇલેક્શન વોલેટિલિટીને કારણે એફઆઇઆઇના કામકાજને અસર થઈ હતી.
અમેરિકા અને ચીન વચ્ચે વેપારયુદ્ધથી વૈશ્વિક બજારમાં ભારે અસ્થિરતા આવી હતી, કારણ કે થોડાં સપ્તાહે અગાઉ બજારને એવી ધારણા હતી કે બંને દેશો વચ્ચે સમજૂતી થશે. આ ઉપરાંત અમેરિકાએ ચીનની ટેલિકોમ કંપની હુઆવીને બ્લેકલિસ્ટ કરી હતી અને તેનાથી અમેરિકાની કંપનીઓ સાથે તેના બિઝનેસ સંબંધ મર્યાદિત બન્યા હતા.
જો આ સ્થિતિ ચાલુ રહેશે તો વૈશ્વિક સેન્ટ્રલ બેન્કો ઘટતાં જતાં અર્થતંત્રોને સપોર્ટ કરવા માટે વધુ પ્રોત્સાહન આપવાં પડશે. વૈશ્વિક બજારોની અસર કરતાં બીજું પરિબળ મધ્યપૂર્વના દેશોમાં તંગદિલી હતી. વેનેઝુએલા અને ઇરાકમાં ક્રૂડના ઉત્પાદનમાં અવરોધ તથા ઇરાન પર પ્રતિબંધને કારણે ક્રૂડ ઓઇલના ભાવમાં સતત વધારો થયો હતો. ઓપેક અને બીજા ક્રૂડ ઓઇલ ઉત્પાદક દેશોએ ઉત્પાદનમાં વધારો કરવાની પ્રતિબદ્ધતા આપી છે, પરંતુ આ દેશો ઉત્પાદનમાં કેટલો વધારો કરે છે તે જોવાનું રહ્યું.
ઊંચી જોગવાઈ અને દબાણયુક્ત એસેટને કારણે બેન્કો અને ફાઇનાન્શિયલ કંપનીઓનાં રિઝલ્ટ એકંદરે ધારણા કરતાં નીચાં રહ્યાં હતાં. વધુમાં નબળી ગ્રામીણ માગ અને વપરાશમાં ઘટાડાને કારણે ઓટો અને કન્ઝ્યુમર ક્ષેત્રોને અસર થઈ હતી. નીચા ભાવ અને કાચા માલના ઊંચા ખર્ચને કારણે મેટલ અને એનર્જી ક્ષેત્રનો દેખાવ નબળો રહ્યો હતો.
જોકે સિમેન્ટ અને આઇટી જેવાં ક્ષેત્રોએ સારો દેખાવ કર્યો હતો. એફોર્ડેબલ હાઉસિંગના પ્રોજેક્ટ્સમાં વધારાને કારણે વોલ્યુમમાં વધારો અને ખર્ચમાં ઘટાડાને કારણે સિમેન્ટ કંપનીઓને સપોર્ટ મળ્યો હતો. વૈશ્વિક માગમાં વધારો અને કરન્સીમાં ઘટાડાને કારણે આઇટી કંપનીઓના અર્નિંગને મદદ મળી હતી. ફાર્મા કંપનીઓએ મિશ્ર દેખાવ કર્યો છે. અમેરિકામાં ભારતની અગ્રણી કંપનીઓ દ્વારા ભાવ માટે કથિત સાંઠગાંઠથી પણ આ કંપનીઓને અસર થઈ છે. એકંદરે બજારને કોર્પોરેટ અર્નિંગમાં વાર્ષિક ધોરણે 24 ટકા વૃદ્ધિની ધારણા હતી, પરંતુ 20 મે સુધીના રિઝલ્ટના આધારે અર્નિંગમાં 19 ટકા વૃદ્ધિ જોવા મળી છે.
સોમવારે બજારમાં ગેપ-અપ તેજી આવી હોવા છતાં ચૂંટણીનું રિઝલ્ટ બજાર માટે હજુ પણ ટ્રિગર છે. ચૂંટણીનાં રિઝલ્ટ બજારની નજીકના ગાળાની દિશા નક્કી કરશે. જો ચૂંટણીનાં રિઝલ્ટ એક્ઝિટ પોલના અંદાજ મુજબ રહેશે તો બજારમાં તેજી ચાલુ રહેવાની ધારણા છે.
આ તેજી દરમિયાન ક્વોલિટી મિડ-કેપ અને સ્મોલ-કેપ શેરો ચડિયાતો દેખાવ કરી શકે છે. ટૂંકા ગાળામાં ઇન્ફ્રા, કેપિટલ ગૂડ્સ, સિમેન્ટ, ફાઇનાન્શિયલ અને સરકારી બેન્કો જેવાં ક્ષેત્રો વધુ સારો દેખાવ કરી શકે છે. આર્થિક સુધારામાં આગેકૂચ અને 2019-'20ના નાણાકીય વર્ષના બીજા છ મહિનાથી અર્નિંગમાં રિકવરીને કારણે બજારમાં ઘટાડાનું જોખમ મર્યાદિત બનશે. લોકસભાની ચૂંટણીના રિઝલ્ટ અંગે સ્પષ્ટ ચિત્ર ઊભર્યા બાદ એફઆઇઆઇના ઊંચા નાણાપ્રવાહથી ભારતના બજારને લાભ થવાની ધારણા છે.
ડિસ્ક્લેમર : વિવિધ બ્રોકરેજ , વિશ્લેષકો અને ફંડ મેનેજરો દ્વારા આ પાના પર દર્શાવાયેલા વિચારો તેમના પોતાના છે. વાચકોએ આ ભલામણોનો અમલ કરતાં પહેલાં વ્યાવસાયિક સલાહકારોની સલાહ જરૂરી છે. IamGujarat.com અહીં દર્શાવેલી પસંદગી માટે જવાબદાર નથી.
શેર ટિપ્સ
ટોપ-6 કંપનીઓના માર્કેટકેપમાં ₹50,580 કરોડનો ઉછાળો
વૃદ્ધિલક્ષી સ્ટીમ્યુલસ શેરબજારમાં તેજી લાવશે
બજારમાં મોમેન્ટમનું પુનરાગમન
બજારમાં થોડા હકારાત્મક વલણ સાથે બેતરફી વધઘટ શક્ય
મિડ-સ્મોલ કેપ ઇન્ડેક્સમાં તળિયાથી 6-8% તેજી
MNC શેરો ફરી આકર્ષણનું કેન્દ્ર બન્યા
ટોપ-6 કંપનીઓના માર્કેટકેપમાં ₹50,580 કરોડનો ઉછાળોવૃદ્ધિલક્ષી સ્ટીમ્યુલસ શેરબજારમાં તેજી લાવશેબજારમાં મોમેન્ટમનું પુનરાગમનબજારમાં થોડા હકારાત્મક વલણ સાથે બેતરફી વધઘટ શક્યમિડ-સ્મોલ કેપ ઇન્ડેક્સમાં તળિયાથી 6-8% તેજીMNC શેરો ફરી આકર્ષણનું કેન્દ્ર બન્યાનિફ્ટી અને નિફ્ટી IT ઇન્ડેક્સના પ્રાઈસ રેશિયોમાં ટ્રેન્ડ રિવર્સલનો સંકેતકેટલીક મેટલ કંપનીઓમાં સારા વળતરની ધારણાચાલુ વર્ષે સ્મોલ-કેપ, મિડ-કેપ ઇન્ડેક્સમાં 15.42% ધોવાણનિફ્ટી આ સપ્તાહે 11,200ને વટાવી તેવી શક્યતાઇન્ડેક્સમાં દિશા શોધવાના બદલે સ્ટોકલક્ષી વલણ અપનાવોમોર્ગન સ્ટેન્લીએ સેન્સેક્સનો જૂન 2020નો ટાર્ગેટ ઘટાડીને 40,000 કર્યોક્રેડિટ રેટિંગ એજન્સીઓ પર SEBIનું દબાણFPIની ઇક્વિટીમાં ₹4,264 કરોડની વેચવાલીટોપ-6 કંપનીઓના માર્કેટકેપમાં ₹87,973.5 કરોડનું ધોવાણ